CELEX: 32013R1298
Language: mt
Date: 2013-12-11 00:00:00
Title: Regolament (UE) Nru 1298/2013 tal-Parlament Ewropew u tal-Kunsill tal- 11 ta' Diċembru 2013 li jemenda r-Regolament tal-Kunsill (KE) Nru 1083/2006 fir-rigward tal-allokazzjoni finanzjarja għal ċerti Stati Membri mill-Fond Soċjali Ewropew

20.12.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 347/256
            
         REGOLAMENT (UE) Nru 1298/2013 TAL-PARLAMENT EWROPEW U TAL-KUNSILL
   tal-11 ta' Diċembru 2013
   li jemenda r-Regolament tal-Kunsill (KE) Nru 1083/2006 fir-rigward tal-allokazzjoni finanzjarja għal ċerti Stati Membri mill-Fond Soċjali Ewropew
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikolu 177 tiegħu,
   Wara li kkunsidraw il-proposta mill-Kummissjoni Ewropea,
   Wara li l-abbozz tal-att leġiżlattiv intbagħat lill-parlamenti nazzjonali,
   Wara li kkunsidraw l-opinjoni tal-Kumitat Ekonomiku u Soċjali Ewropew,
   Wara li kkonsultaw il-Kumitat tar-Reġjuni,
   Filwaqt li jaġixxu skont il-proċedura leġiżlattiva ordinarja (1),
   Billi:
   
               (1)
            
            
               Fil-kuntest tan-negozjati tal-Qafas Finanzjarju Pluriennali għas-snin mill-2014-2020, għandhom jiġu indirizzati ċerti kwistjonijiet li jirriżultaw mill-eżitu finali tan-negozjati.
            
         
               (2)
            
            
               Fil-laqgħa tiegħu tas-27 u t-28 ta' Ġunju 2013, il-Kunsill Ewropew ikkunsidra li għandha tinstab soluzzjoni baġitarja biex jiġu indirizzati dawk il-kwistjonijiet għall-Istati Membri li ġew affettwati l-aktar, jiġifieri Franza, l-Italja u Spanja.
            
         
               (3)
            
            
               B'kont meħud tal-kriżi ekonomika attwali, sabiex tissaħħaħ il-koeżjoni ekonomika, soċjali u territorjali tal-Unjoni, u bħala kontribut għall-isforz speċjali meħtieġ għall-indirizzar tal-problemi speċifiċi tal-qgħad, b’mod partikolari l-qgħad fost iż-żgħażagħ, u tal-faqar u l-esklużjoni soċjali fi Franza, l-Italja u Spanja, għandhom jiżdiedu l-allokazzjonijiet tal-Fond Soċjali Ewropew (FSE) għal dawk l-Istati Membri għas-sena 2013.
            
         
               (4)
            
            
               Sabiex jiġu stabbiliti l-ammonti biex jiġu allokati lill-Istati Membri kkonċernati skont l-Anness I għar-Regolament tal-Kunsill (KE) Nru 1083/2006 (2), id-dispożizzjonijiet li jistabbilixxu r-riżorsi kumplessivi tal-Fondi għat-tliet objettivi li għalihom huma jikkontribwixxu u l-Anness II għal dak ir-Regolament li jistabbilixxi l-kriterji u l-metodoloġija li jintużaw għall-analiżi annwali indikattiv tal-approprjazzjonijiet ta’ impenn mill-Istati Membri, għandhom jiġu aġġustati.
            
         
               (5)
            
            
               Biex tiġi żgurata l-effettività taż-żieda fl-appropjazzjonijiet ta' impenn għas-sena 2013 u biex tiġi ffaċilitata l-implimentazzjoni ta' programmi operattivi, għandha titqies il-kapaċità ta’ assorbiment tal-Istati Membri kkonċernati fir-rigward tal-objettivi ta' Konverġenza u ta' Kompetittività Reġjonali u l-Impjiegi tal-Fondi.
            
         
               (6)
            
            
               Sabiex jiġi pprovdut żmien biżżejjed biex il-programmi operattivi jibbenefikaw minn allokazzjonijiet addizzjonali mill-FSE, huwa wkoll meħtieġ li tiġi estiża l-iskadenza għall-impenji baġitarji fir-rigward tal-programmi operattivi li għandhom jibbenefikaw mill-ammonti l-ġodda previsti fl-Anness II tar-Regolament (KE) Nru 1083/2006.
            
         
               (7)
            
            
               Minħabba li dawn l-approprjazzjonijiet ta’ impenn jirrelataw għas-sena 2013, dan ir-Regolament għandu jidħol fis-seħħ bħala kwistjoni ta’ urġenza.
            
         
               (8)
            
            
               Ir-Regolament (KE) Nru 1083/2006 għandu għalhekk jiġi emendat kif meħtieġ,
            
         ADOTTAW DAN IR-REGOLAMENT:
   Artikolu 1
   Ir-Regolament (KE) Nru 1083/2006 huwa emendat kif ġej:
   
               (1)
            
            
               L-Artikolu 18 huwa emendat kif ġej:
               
                           (a)
                        
                        
                           fil-paragrafu 1, l-ewwel subparagrafu huwa sostiwit b’dan li ġej:
                           “Ir-riżorsi disponibbli għall-impenji mill-Fondi għall-perjodu bejn l-2007 u l-2013 għandhom ikunu EUR 308 542 551 107 bil-prezzijiet tal-2004, skont it-tqassim annwali li jidher fl-Anness I.”;
                        
                     
                           (b)
                        
                        
                           il-paragrafu 3 huwa sostitwit b’dan li ġej:
                           “3.   L-ammonti msemmija fil-paragrafi 12 sa 30 u 32 fl-Anness II għandhom jiġu inklużi fl-ammonti msemmija fl-Artikoli 19, 20 u 21 u għandhom jiġu identifikati b'mod ċar fid-dokumenti ta' programmazzjoni.”;
                        
                     
         
               (2)
            
            
               L-Artikoli 19 u 20 huma sostitwiti b’dan li ġej:
               “Artikolu 19
               Riżorsi għall-objettiv ta' Konverġenza
               Ir-riżorsi globali għall-objettiv ta' Konverġenza għandhom jammontaw għal 81,53 % tar-riżorsi msemmija fl-Artikolu 18(1) (jiġifieri total ta' EUR 251 543 760 146) u għandhom jitqassmu bejn il-komponenti differenti kif ġej:
               
                           (a)
                        
                        
                           70,50 % (jiġifieri total ta' EUR 177 338 880 991) għall-finanzjament imsemmi fl-Artikolu 5(1), bl-użu tal-popolazzjoni eliġibbli, il-prosperità reġjonali, il-prosperità nazzjonali u r-rata ta' qgħad bħala l-kriterji għall-kalkolu tal-analiżi indikattiva skont l-Istat Membru;
                        
                     
                           (b)
                        
                        
                           4,98 % (jiġifieri total ta' EUR 12 521 289 405) għas-sostenn transizzjonali u speċifiku msemmi fl-Artikolu 8(1), bl-użu tal-popolazzjoni eliġibbli, il-prosperità reġjonali, il-prosperità nazzjonali u r-rata ta' qgħad bħala l-kriterji għall-kalkolu tal-analiżi indikattiva skont l-Istat Membru;
                        
                     
                           (c)
                        
                        
                           23,23 % (jiġifieri total ta' EUR 58 433 589 750) għall-finanzjament imsemmi fl-Artikolu 5(2), bl-użu tal-popolazzjoni, il-prosperità nazzjonali, u l-erja tas-superfiċje bħala l-kriterji għall-kalkolu tal-analiżi indikattiva skont l-Istat Membru;
                        
                     
                           (d)
                        
                        
                           1,29 % (jiġifieri total ta' EUR 3 250 000 000) għas-sostenn tranżizzjonali u speċifiku msemmi fl-Artikolu 8(3).
                        
                     Artikolu 20
               Riżorsi għall-objettiv ta' Kompetittività Reġjonali u l-Impjiegi
               Ir-riżorsi globali għall-objettiv ta' Kompetittività Reġjonali u l-Impjiegi għandhom jammontaw għal 15,96 % tar-riżorsi msemmija fl-Artikolu 18(1) (jiġifieri total ta' EUR 49 239 337 841) u għandhom jitqassmu bejn il-komponenti differenti kif ġej:
               
                           (a)
                        
                        
                           78,91 % (jiġifieri total ta' EUR 38 854 031 211) għall-finanzjament imsemmi fl-Artikolu 6, bl-użu tal-popolazzjoni eliġibbli, il-prosperità reġjonali, ir-rata ta' qgħad, ir-rata ta' impjiegi u d-densità tal-popolazzjoni bħala l-kriterji għall-kalkolu tal-analiżi indikattiva skont l-Istat Membru; u
                        
                     
                           (b)
                        
                        
                           21,09 % (jiġifieri total ta' EUR 10 385 306 630) għas-sostenn transizzjonali u speċifiku msemmi fl-Artikolu 8(2), bl-użu tal-popolazzjoni eliġibbli, il-prosperità reġjonali, il-prosperità nazzjonali u r-rata ta' qgħad bħala l-kriterji għall-kalkolu tal-analiżi indikattiva skont l-Istat Membru.”;
                        
                     
         
               (3)
            
            
               Fl-Artikolu 21(1), is-sentenza tal-bidu hija sostitwita b'dan li ġej:
               “Ir-riżorsi globali għall-objettiv ta' Koperazzjoni Territorjali Ewropea għandhom jammontaw għal 2,51 % tar-riżorsi msemmija fl-Artikolu 18(1) (jiġifieri totali ta' EUR 7 759 453 120) u, eskluż l-ammont imsemmi fil-paragrafu 22 tal-Anness II, għandhom jitqassmu bejn il-komponenti differenti kif ġej:”;
            
         
               (4)
            
            
               Fl-Artikolu 75, jiddaħħal il-paragrafu li ġej:
               “1b.   B’deroga mill-paragrafu 1, l-impenji baġitarji għall-ammonti msemmija fil-paragrafu 32 tal-Anness II għandhom isiru sat-30 ta' Ġunju 2014.”;
            
         
               (5)
            
            
               L-Anness I huwa sostitwit b'dan li ġej:
               
                  “ANNESS I
                  
                     Analiżi annwali tal-approprjazzjonijiet ta' impenn għall-2007 sal-2013
                  
                  
                     (imsemmija fl-Artikolu 18)
                  
                  
                              (EUR, prezzijiet tal-2004)
                           
                        
                              2007
                           
                           
                              2008
                           
                           
                              2009
                           
                           
                              2010
                           
                           
                              2011
                           
                           
                              2012
                           
                           
                              2013
                           
                        
                              42 863 000 000 
                           
                           
                              43 318 000 000 
                           
                           
                              43 862 000 000 
                           
                           
                              43 860 000 000 
                           
                           
                              44 073 000 000 
                           
                           
                              44 723 000 000 
                           
                           
                              45 843 551 107 ”;
                           
                        
            
         
               (6)
            
            
               Fl-Anness II, jiżdied il-paragrafu li ġej:
               
                           “32.
                        
                        
                           Għas-sena 2013, pakkett addizzjonali ta’ EUR 125 513 290 taħt l-FSE se jiġi allokat kif ġej: EUR 83 675 527 se jkunu allokati lil Franza, EUR 25 102 658 se jkunu allokati lill-Italja u EUR 16 735 105 se jkunu allokati lil Spanja.”
                        
                     
         Artikolu 2
   Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Strasburgu, it-11 ta’ Diċembru 2013.
      
         
            Għall-Parlament Ewropew
         
         
            Il-President
         
         M. SCHULZ
      
      
         
            Għall-Kunsill
         
         
            Il-President
         
         V. LEŠKEVIČIUS
      
   
   
      (1)  Pożizzjoni tal-Parlament Ewropew tal-20 ta' Novembru 2013 (għadha mhix ppublikata fil-Ġurnal Uffiċjali) u d-deċiżjoni tal-Kunsill tal-5 ta' Diċembru 2013.
   
      (2)  Ir-Regolament (KE) Nru 1083/2006 tal-Kunsill tal-11 ta' Lulju 2006 li jistabbilixxi d-dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew u l-Fond ta' Koeżjoni u li jħassar ir-Regolament (KE) Nru 1260/1999 (ĠU L 210, 31.7.2006, p. 25).